ट्रोलर्स ने माधुरी के पति की लगाई क्लास; बोले- ये खुशी का नहीं शोक का त्योहार है
Madhuri Dixit Husband Nene Tweet Controversy माधुरी दीक्षित के पति और अमेरिकी-इंडियन मूल के डॉक्टर श्रीराम नेने के एक ट्वीट से ट्रोलर्स उनसे पीछे पड़ गए हैं। दरअसल श्रीराम नेने ने इसाईयों के त्योहार गुड फ्राइडे के अवसर पर एक ट्वीट किया था।
माधुरी दीक्षित के पति और अमेरिकी-इंडियन मूल के डॉक्टर श्रीराम नेने के एक ट्वीट से ट्रोलर्स उनसे पीछे पड़ गए हैं। दरअसल श्रीराम नेने ने ईसाइयों के त्योहार गुड फ्राइडे के अवसर पर एक ट्वीट किया था। उस ट्वीट में उन्होंने हैप्पी गुड फ्राइडे लिखा था। इसी ट्वीट के बाद डॉक्टर नेने ट्रोलर्स के निशाने पर आ गए।
लोगों का कहना है कि डॉक्टर नेने को ये पता होना चाहिए कि गुड फ्राइडे कोई खुश होने का अवसर नहीं है। इस दिन प्रभु ईसा मसीह को सूली पर चढ़ाया चढ़ाया गया था. इसलिए ये एक शोक का त्योहार है।
लोगों ने दी सामान्य ज्ञान बढ़ाने की सलाह
श्रीराम नेने ने ट्वीट कर लिखा, 'गुड फ्राइडे मनाने वाले सभी लोगों को इसकी बधाई।' डॉक्टर नेने का ये ट्वीट करना ही था कि इसके रिप्लाई में ट्रोलर्स की बाढ़ आ गई। एक यूजर ने लिखा- 'गुड फ्राइडे कौन मनाता है सर ?? ये प्रेयर और शोक का दिन है न कि किसी उत्सव का। ट्वीट करने से पहले थोड़ा जनरल अवेयरनेस भी बढ़ा लेना चाहिए।'
एक यूजर ने नेने के जवाब में लिखा, 'गुड फ्राइडे प्रभु ईसा मसीह को सूली पर चढ़ाए जाने का दिन है। ये कोई उत्सव का दिन नहीं है। इसमें कुछ भी खुश होने की बात नहीं है।'
वहीं एक अन्य यूजर ने लिखा, 'ये बेहद चौंकाने वाली बात है कि आप अमेरिका में पैदा हुए, वहां पले-बढ़े, फिर भी ये हाल है। इंडियन होकर ये बात कहते तो समझ में भी आता।'
ईसाई क्यों मनाते हैं गुड फ्राइडे
ईसाइयों की ये मान्यता है कि गुड फ्राइडे के दिन यहूदी राजा के आदेश पर प्रभु ईसा मसीह को सूली पर चढ़ा दिया था। उन्हें मारने से पहले काफी यातनाएं दी गई थीं। ईसा मसीह के विचारों से लोग काफी प्रभावित हो रहे थे। वहां के राजा को डर था कि उसकी जनता कही ईसा मसीह से प्रभावित होकर बगावत न कर दे, इसलिए उसने अपने आदमियों को आदेश दिया कि ईसा मसीह को जिंदा सूली पर चढ़ा दिया जाए और उनके शरीर पर कीलें ठोंक दी जाए।
माना जाता है कि इतनी यातनाएं सहने के बाद भी यीशु ने उस वक्त यही कहा था कि जो भी उनके साथ बर्बरता कर रहे हैं, उन्हें माफ कर दिया जाए क्योंकि उन्हें पता नहीं है कि वे क्या कर रहे हैं। कहा जाता है कि दो दिन वो फिर से जिंदा हो गए थे। जिस दिन जिंदा हुए उसे ईस्टर के तौर पर मनाया जाता है।
अमेरिका के मशहूर डॉक्टर्स में शुमार रहें डॉ.नेने, 1999 में माधुरी से की शादी
श्रीराम नेने अमेरिका के एक मशहूर कार्डियोवैस्कुलर सर्जन हैं। उनकी और माधुरी की पहली मुलाकात 1999 में हुई थी। इसी साल 7 अक्टूबर को दोनों शादी के बंधन में बंध गए। शादी के बाद माधुरी डॉक्टर नेने के साथ अमेरिका शिफ्ट हो गई थीं। इस कपल के दो बेटे हुए।
कुछ वक्त बाद माधुरी और नेने दोबारा भारत आ गए और फिर यहीं शिफ्ट हो गए। पिछले साल खबर आई थी कि माधुरी ने मुंबई में 12.5 लाख रुपए मंथली रेंट पर एक फ्लैट लिया है।
